CELEX: 62019CA0742
Language: lv
Date: 2021-07-15 00:00:00
Title: Lieta C-742/19: Tiesas (virspalāta) 2021. gada 15. jūlija spriedums (Vrhovno sodišče Republike Slovenije (Slovēnija) lūgums sniegt prejudiciālu nolēmumu) – B. K./Republika Slovenija (Ministrstvo za obrambo) (Lūgums sniegt prejudiciālu nolēmumu – Darba ņēmēju drošības un veselības aizsardzība – Darba laika organizēšana – Bruņoto spēku locekļi – Savienības tiesību piemērojamība – LES 4. panta 2. punkts – Direktīva 2003/88/EK – Piemērošanas joma – 1. panta 3. punkts – Direktīva 89/391/EEK – 2. panta 2. punkts – Militārpersonu darbība – Jēdziens “darba laiks” – Dežūras laikposms – Strīds par darba ņēmēja atalgojumu)

30.8.2021   
            
            
               LV
            
            
               Eiropas Savienības Oficiālais Vēstnesis
            
            
               C 349/5
            
         
      Tiesas (virspalāta) 2021. gada 15. jūlija spriedums (Vrhovno sodišče Republike Slovenije (Slovēnija) lūgums sniegt prejudiciālu nolēmumu) – B. K./Republika Slovenija (Ministrstvo za obrambo)
      
      (Lieta C-742/19) (1)
      
      (Lūgums sniegt prejudiciālu nolēmumu - Darba ņēmēju drošības un veselības aizsardzība - Darba laika organizēšana - Bruņoto spēku locekļi - Savienības tiesību piemērojamība - LES 4. panta 2. punkts - Direktīva 2003/88/EK - Piemērošanas joma - 1. panta 3. punkts - Direktīva 89/391/EEK - 2. panta 2. punkts - Militārpersonu darbība - Jēdziens “darba laiks” - Dežūras laikposms - Strīds par darba ņēmēja atalgojumu)
      (2021/C 349/05)
      Tiesvedības valoda – slovēņu
      
         Iesniedzējtiesa
      
      
         Vrhovno sodišče Republike Slovenije
      
      
         Pamatlietas puses
      
      
         Prasītājs: B. K.
      
         Atbildētāja: Republika Slovenija (Ministrstvo za obrambo)
      
      
         Rezolutīvā daļa
      
      
                  1)
               
               
                  Eiropas Parlamenta un Padomes Direktīvas 2003/88/EK (2003. gada 4. novembris) par konkrētiem darba laika organizēšanas aspektiem 1. panta 3. punkts, to skatot kopsakarā ar LES 4. panta 2. punktu, ir jāinterpretē tādējādi, ka militārpersonas veikta dežūras darbība ir izslēgta no šīs direktīvas piemērošanas jomas:
                  
                              —
                           
                           
                              vai nu tad, ja šī darbība notiek tās sākotnējās apmācības, operatīvo mācību vai faktiskas militāras operācijas ietvaros,
                           
                        
                              —
                           
                           
                              vai arī tad, ja šī darbība ir tik specifiska, ka tā nepieļauj darbinieku rotācijas sistēmu, kas ļautu nodrošināt atbilstību šīs direktīvas prasībām,
                           
                        
                              —
                           
                           
                              vai arī tad, ja, ņemot vērā visus atbilstošos apstākļus, jākonstatē, ka šī darbība tiek veikta tādu ārkārtēju notikumu kontekstā, kuru smaguma un mēroga dēļ ir jāveic pasākumi, kas ir absolūti nepieciešami sabiedrības dzīvības, veselības un drošības aizsardzībai, un to pienācīga izpilde tiktu apdraudēta, ja būtu jāievēro visi šajā direktīvā paredzētie noteikumi,
                           
                        
                              —
                           
                           
                              vai arī tad, ja šīs direktīvas piemērošana šādai darbībai, uzliekot pienākumu attiecīgajām iestādēm ieviest rotācijas vai darba laika plānošanas sistēmu, varētu notikt, tikai kaitējot pienācīgai faktisko militāro darbību izpildei.
                           
                        
            
                  2)
               
               
                  Direktīvas 2003/88 2. pants ir jāinterpretē tādējādi, ka tam nav pretrunā tas, ka dežūras laikposms, kad militārpersonai ir jāuzturas kazarmās, kurās tā ir norīkota, tur neveicot faktisku darbu, tiek atalgots atšķirīgā veidā nekā dežūras laikposms, kad tā faktiski veic darbu.
               
            
         (1)  OV C 19, 20.1.2020.